Usa nga Salmo. Kanta ni David.108 An akon kasingkasing marig-on, O Dios.An akon bug-os nga pagkatawo* magkakanta ha imo nga ginduduyogan hin mga instrumento.+2 Pagmata, O instrumento nga may kwerdas; ikaw liwat, O arpa.+Akon pupukawon an maagahon.3 Dadayawon ko ikaw dida ha mga katawohan, O Jehova,Ngan magkakanta ako hin mga pagdayaw* ha imo dida ha mga nasud.4 Kay an imo maunungon nga gugma daku gud, sugad kahitaas han langit,+Ngan an imo pagkamatinumanon, tubtob ha kalangitan.5 O Dios, pahitas-on mo unta an imo kalugaringon ha igbaw han langit;Hinaot an imo himaya mahingada ha bawbaw han bug-os nga tuna.+6 Basi masalbar an imo mga hinigugma,Talwasa kami pinaagi han imo too nga kamot ngan batona ako.+7 An Baraan nga* Dios nagyakan:“Maglilipay gud ako, ihahatag ko an Sikem+ sugad nga panurundon,Ngan akon susuklon an Walog* han Sucot.+8 Akon an Gilead,+ sugad man an Manases,Ngan an Efraim amo an helmet* han akon ulo;+An Juda amo an akon baston han kumander.+9 An Moab amo an akon surudlan nga gin-gagamit ha paghugas.+Ha Edom akon ilalabog an akon sandalyas.+Ha Filistia masinggit ako tungod han kadaogan.”+10 Hin-o an magdadara ha akon ha pinader nga syudad?Hin-o an maggigiya ha akon tubtob ha Edom?+11 Diri ba ikaw, O Dios, nga nagsalikway ha amon,An amon Dios, nga diri na naupod ha amon mga kasundalohan?+12 Buligi kami ha amon kasakitan,+Kay an katalwasan pinaagi han mga tawo waray kapulsanan.+13 Pinaagi ha Dios magkakaada kami hin gahum,+Ngan iya tatamaktamakan an amon mga kaaway.+
war_Latn